Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 587

e) Tájékoztatás és szemléletformálás Az elõrehaladás mutatói: — a felszíni és felszín alatti víztestek kiválasztott vízminõségi jellemzõinek változása; — a felszíni vizek ökológiai állapotának alakulása; — a felszín alatti víztestek kiválasztott ökológiai jellemzõi; — a megvalósult komplex vízvédelmi beruházások száma; — biztonságba helyezett üzemelõ és távlati ivóvízbázisok kapacitása; — a megépített új csatornahálózattal és szennyvíztisztító teleppel ellátott települések száma, a bekötött lakások/lakosok száma; — a hosszú távon csatornázatlan települések száma és a lakosok száma, ahol egyedi tisztítóberendezés alkalmazására került sor; — a felszámolt szennyezõforrások száma, a környezetterhelés csökkenése; — a hasznosított kommunális szennyvíziszap mennyisége, aránya; — a kevésbé vízigényes technológiákra való átállások száma, a vízigény csökkenése; — települési szennyvíztisztítók kapacitása és kapacitáskihasználtsága. 3.8. Hulladékgazdálkodási akcióprogram Az elõrehaladás mutatói Az 1990-es években az összes hulladék mennyisége és átlagos veszélyessége csökkent, mindenekelõtt a gazdasági szerkezetátalakulás és a termelés modernizációja következtében. A jövõben azonban a hulladék mennyiségi növekedésének elkerülése, a megelõzés is jelentõs erõfeszítéseket és speciális intézkedéseket igényel. A képzõdõ hulladékok jellemzõ kezelése a lerakás, a hasznosítási arány nem éri el a 30%-ot. A települési szilárd hulladéknak csak mintegy 2,5—3%-át hasznosítják anyagában, a szelektív gyûjtés alacsony aránya miatt. A több száz mûködõ lerakó közül csak az utóbbi négy-öt évben létesült — mintegy 15%-nyi — lerakó felel meg a korszerû követelményeknek, összességében azonban — különösen az Európai Uniós követelményekhez képest — továbbra is elmaradások tapasztalhatók. Az elvárások teljesítéséhez a technológiai fejlesztések mellett szemléletbeli változásra, illetve új ösztönzõk bevezetésére is szükség van. Az Akcióprogram alapját az Országos Hulladékgazdálkodási Terv jelenti, különös tekintettel az EU-konformi- 2003/142. szám tásra, valamint a megelõzés-hasznosítás-ártalmatlanítás célhierarchiájára. Kiemelt hangsúlyt kap a tervezettség és a hatékonyság javítása. A specifikus célok egy része az NKP-I és az NKP-II közötti folytonosságot teremti meg, mások 2003-ban jelennek meg elõször. Az Akcióprogram átfogó céljai: — a megelõzés és a hasznosítás fejlesztése a települési, illetve termelési hulladékok körében; — az ártalmatlanítandó települési, illetve termelési hulladékok alacsony környezeti kockázatú kezelése; — a tervezettség és a hatékonyság javítása a hulladékgazdálkodásban. A Hulladékgazdálkodási akcióprogram specifikus és operatív célkitûzései 3.8.1. A megelõzés és a hasznosítás fejlesztése a települési hulladékok körében

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes